Tẓarawt-a, "Etude sémiotique en tamazight sur le texte Askuti", tekki ɣer unnar n uzɣan aɣessay, iwumi ssawalen daɣen tussna tasimyutikit. Deg-s, nra ad nektazel ungal yura Saɛid Saɛdi s tarayin yeḍfer umeslɣi Greimas. tussna-a, terza taɣult n tussniwin n umeslay. I lmend n waya, nsenned ɣer kra n tmusniwin tiẓrayanin n uɣerbaz n Paris ; ad dnemmeslay deg uḥric n tazwara ɣef tbadut d-yefka Greimas s umata. Syin ad d-nemmeslay ɣef wayen yerzan aswir adday (niveau profond): imenzayen-is d yilugan-is. Ma deg uḥric wis sin ad d-nemmeslay ɣef tegnit tamenzut d tegnit tengarut. tabadut n wezwel d wamek yeddes yal ahil deg yekki Mezyane. i wakken ad d-nesegzu tuddsa n weḍris, yewwi-d fellaɣ ad netti akud n teḥkayt, din ar aɣ-d iban unamek n yal ahil. Deg taggara, mi dayen nessegza-d timiḍranin ɣef-i tebna tesleḍt-a, ad n-ɛeddi ɣer wesir afellay (niveau narratif de surface) id-skanent tigawin n wasaḍ d wahilen-is. Ma d ayen yerzan aḥric afellay n yinaw (niveau discursif), seg akken ɣur-s azal, tewwi-d ad d-neger tamawt fella-as di tegrayt tamatut xarṣum s tmuɣli tamatut. Maca send ad nesegzi yal aḥric, tewwi-d fellaɣ ad dnemeslaydi tazwaraxerṣum s tegzel γef weḍris araneẓrew.